lv en lv nl en lv lv sl lv en nl en lv lv lv de es lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv en hbs_lat lv lv lv en fi lv lv lv lv lv lv lv lv lv lv lv lv lv lv lv lv lv lv lv lv lv lv lv lv eu lv en
10 ieteikumi, ar kuru palīdzību iespējams mainīt auguma siluetu | Mammamuntetiem.lv
Jaunākie raksti Ziņas Grūtniecība Bērns Ģimene un attiecības Māja un dārzs Skaistums un veselība Svētki Receptes Viedokļi Žurnāli Video Tēva diena Viedā māja
Uzzini dažus viltīgus paņēmienus, kā, pareizi izvēloties apģērbu, vari vizuāli savu augumu tuvināt vēlamajam un uzlabot pašsajūtu par 100%!
Ja kāds izgudrotu recepti, kā jebkurš varētu savu stilu un garderobi pārveidot par elegantu, viņš droši vien kļūtu par multimiljonāru. Pagaidām tāda unikāla ieteikuma nav, pirmais, kas jāielāgo – stils jāpakārto savām izjūtām. Ja apaļīga sieviete labi jūtas sarkanas krāsas tērpā, nav iemesla slēpties zem melnām drānām tikai tāpēc, ka kāds reiz teicis: “Tieši melnais maskē auguma defektus.” Pareizi izvēloties apģērbu, tev ir visas iespējas vismaz vizuāli apmānīt acis un maskēt sava silueta nepilnības (ja tādas ir, protams), koriģēt augumu un akcentēt skaistāko.
1.    Pagarini augumu, izvēloties vienkrāsainu apģērbu! Ja esi neliela auguma un vēlies izskatīties garāka, rūpīgāk pārdomā, kā apģērbus saskaņot pēc krāsām. Pretēji jārīkojas gara auguma sievietēm, kuras vēlas izskatīties īsākas. Tad jāģērbj, piemēram, blūzīte, kas ir gaišā krāsā, un tumšāki svārki vai bikses. Tas optiski sadalīs augumu uz pusēm, radot ilūziju, ka esi vismaz par pāris centimetriem īsāka nekā patiesībā. Ņem vērā, ka arī zvanveida svārki gara auguma sievieti padarīs vizuāli vēl garāku.
2.    Padari kājas garākas! Uzvelc šauras bikses, kuras potītes daļā ir nedaudz platākas. Biksēm jābūt pāris centimetru par garu valkātājai. Pie šādām biksēm piemeklējot augstpapēžu kurpes, iegūsi dažus centimetrus savam augumam. Šo triku stilisti izmanto, sagatavojot modeli dažādu reklāmu un žurnālu fotosesijām.
3.    Kļūsti slaidāka vizuāli! Ja tērpam būsi pēc krāsām piemeklējusi zeķbikses un kurpes, sevi padarīsi ne tikai garāku, bet arī slaidāku. Slaidinošu efektu var panākt ar apģērbu, kam ir vertikāls, nevis horizontāls raksts. Liec aiz auss, ka horizontālas svītras un lieli ziedu raksti augumu optiski padara platāku, bet svārki un bikses ar vīlēm, kas šūtas uz ārpusi, augumam liek izskatīties tievākam. Tāpat, ja vēlies izskatīties slaidāka, nebūs piemērotas bikses ar atlokiem.
4.    Akcentē sievišķīgo vidukli! Tev ir kuplas krūtis un izteikti sievišķīgi gurni? Tad viena no kļūdām, ko vari pieļaut apģērbā, ir uzvilkt viengabalainu tuniku, kas pieguļ krūtīs un gurnos, bet vidukļa līniju neakcentē. Tas sievietei liek izskatīties masīvai. Tāpēc, ja tev ir šāds augums, nebaidies eksperimentēt ar jostām, kas labi izceļ vidukli. Ja krūtis ir ļoti kuplas, izvēlies šaurākas jostiņas.
5.    V-veida kakla izgriezums – kompromiss visiem izmēriem. Gan gadījumā, ja krūtis ir kuplas, gan arī tad, ja tās ir nelielas, V-veida kakla izgriezums blūzītēm un krekliņiem ir labs kompromiss. Lielas krūtis šādā krekliņā būs skaisti akcentētas, bet mazām krūtīm tas neļaus pazust bezveidīgā apģērba masā. Tievām un garām sievietēm ieteicams izvairīties no gareniem trīsstūrveida kakla izgriezumiem apģērbā, kas auguma augšdaļu optiski vēl vairāk pagarina. Savukārt apģērbus ar kantainu kakla izgriezumu nav ieteicams izvēlēties sievietēm ar izteiktiem vaigu kauliem, kā arī atceries, ka tā sauktās bītlenes ar pieguļošu apkaklīti kaklu vizuāli saīsina.
6.    Optiski saīsini augumu! Tērps ar horizontāliem akcentiem piemērots gara auguma sievietei, kas vēlas vizuāli izskatīties mazāka. Arī ar trapeces formas kleitiņu, kas beidzas virs ceļgala, var izcelt kājas un stāvu vizuāli saīsināt. Ja kleita ir kupla apakšdaļā, tad vizuāli sašaurināti tiek arī pleci.
7.    Ar krellēm vizuāli pagarini kaklu! Atkarībā no tā, cik tālu rota atrodas no kakla, siluetu var mainīt. Jo tuvāk rota būs kaklam, jo kakls vizuāli izskatīsies īsāks. Izvēloties garas krelles, kakla līnija vēl vairāk tiek pagarināta. Liela auguma sievietēm nevajadzētu izvēlēties pārlieku smalkas, sīkas rotaslietas. Tas kontrastēs ar augumu un vēl vairāk izcels tā smagnējumu. Tāpat liela auguma sievietēm nepiemēroti būs apavi uz pārlieku smalkiem papēdīšiem un gariem purngaliem.
8.    Legingi kājas padara apaļīgākas. Lai gan bez zināma iemesla daudzi vīrieši šo sieviešu apģērbu nevar ciest ne acu galā, noteikums numur viens – legingiem jābūt saderīgiem ar pārējo koptēlu. Paturi prātā, ka lietišķajā stilā šim apģērbam tomēr nav vietas un ņem vērā, ka ar legingiem vizuāli kājas tiek padarītas apaļīgākas īpaši tad, ja tos kombinē ar apaviem bez papēža.
9.    Gaišas krāsas padara jaunāku. Kļūda, ko daudzas sievietes pieļauj, veidojot garderobi – jo vecāka sieviete, jo vairāk viņa vairās no gaišajiem toņiem apģērbā. Patiesībā tumšs apģērbs vēl vairāk kontrastēs ar taviem gadiem un it īpaši ar seju. Tumša krāsa arī sejas vaibstus iezīmē skarbākus. Ja tomēr brieduma gados tumšie toņi garderobē šķiet vispiemērotākie, risinājums būtu tuvāk sejai likt gaišus akcentus, piemēram, gaišas šallītes vai lakatus.
Bikškostīms noņems 10 kg liekā svara
10.    Kleitas vietā bikškostīms, un mīnus 10 kg. Nezin kāpēc pastāv stereotips – jo apaļīgāka sieviete, jo retāk jānēsā bikses, bet priekšroka jādod kleitām. Gluži otrādi! Kleita augumu ar nepilnībām padara masīvāku. Ja uzvilksi krītoša auduma bikškostīmu, tas tavam svaram “noņems” vismaz 5–10 liekos kilogramus.
Stila knifiņi auguma korekcijai
•    Apaļīgākām dāmām jāizvēlas brīvi krītoši audumi, bet ne trikotāža – tā vizuāli izceļ visas auguma nepilnības.
•    Neizvēlies tērpus ar spīguļiem, fliteriem vai no atlasa auduma, ja tavs augums ir tālu no ideāla.
•    Ja ir nelielas krūtis, izvēlies blūzītes, krekliņus, kas ir krokoti, gofrēti, ar mežģīnēm un rada apjomu krūšu daļā.
•    Ar kuplu blūzi, kas salikta biksēs, kurām ir paaugstināta jostasvieta, vidukli optiski var paaugstināt.
•    Pieguļoša kleita ar akcentētu plecu daļu (liela apkakle, savilkumi, lieli raksti) novērsīs uzmanību no gurniem. Ja gurni ir platāki, nekā gribētos, tas koptēlā radīs līdzsvaru.
•    Pareizi izvēloties kleitas modeli, var vizuāli tuvināt siluetu ideālam. Ja apaļīga sieviete dodas pie šuvējas, ieteicams piegriezt audumu tā sauktajā slīpajā diegā (piegrieztni uz auduma zīmējot slīpi 45 grādu leņķī). Tad kleita būs vijīga un piegulēs īstajās vietās.
•    Ja ir nepareiza stāja, nekādā gadījumā nevelc mugurā blūzi ar stāvu apkaklīti – tas vēl vairāk pievērsīs uzmanību izliektajai mugurai.
Septiņi laulības dzīves posmi, kuros var pazaudēt vai atrast mīlestību
Pārbaudi, kāds ir tavs noguruma līmenis. Ātrais TESTS
Marinējam beciņas! Tantes Guntiņas sēņu marinādes sensenā recepte
Materiāls publicēts sadarbībā ar žurnālu "Veselība"
Ukraina Video padomi Valsts atbalsts Zīdainis Atkal skolā Atbild ginekologs Tēva loma Rudens veltes Āboli
Šodien vārdadienu svin Rauls, Rodrigo
Mājās gatavoti veselīgie dārzeņu čipsi
Jauns Paskāla Mersjē romāns Silvijas Brices tulkojumā
Gadījusies sīksta gaļa? Vienkārši triki, kas to padarīs mīkstu un garšīgu
"Dāmu paradīze" latvietes acīm
Soli pa solim: kā stādīt un audzēt rudens avenes un kazenes
Viņš iemainīja sievu pret biroja administratori. Kāpēc tā notiek, skaidro psihologs
Kāpēc bērna uzvedība visneciešamākā tad, kad mamma ir līdzās?
Marinējam beciņas! Tantes Guntiņas sēņu marinādes sensenā recepte
Šķirtais tētis no Rīgas: Man ir 3 bērni, bet viņiem nepienāksies brīvpusdienas. Kāpēc tā?
Pārbaudi, kāds ir tavs noguruma līmenis. Ātrais TESTS
Septiņi laulības dzīves posmi, kuros var pazaudēt vai atrast mīlestību
Kā mazināt saaukstēšanās riskus pavasara mainīgajos laikapstākļos?
Tēja – zaļā, melnā, chai, matcha. Kas ir šie tējas paveidi un kā tā palīdz veselībai?
Formula aprēķinam, vai nav laiks sākt ieturēt diētu
Bērns jau liels, bet kakā biksēs. Vai vecākiem būtu jārīkojas?
Vairāk rakstu no "Skaistums un veselība"
© SIA Mammām un tētiem, 2022. Satura kopēšana un pārpublicēšana komerciālos nolūkos aizliegta.
All Copyright © SIA Mammām un tētiem. All rights reserved.